laion/Wikipedia-Exotic huggingface dataset:
অরমো ভাষা

অরমো ভাষা (/ˈɒrəmoʊ/ or /ɔːˈroʊmoʊ/; ইথিওপিয়ার বেশির ভাগ এলাকায় ও কেনিয়ার উত্তরাংশে প্রচলিত একটি কুশিটীয় ভাষা। এটি আফান অরমো এবং অরমিফ্‌ফা নামেও পরিচিত। এটি আফ্রিকার ৩য় সর্বাধিক ভৌগোলিক ব্যাপ্তিবিশিষ্ট ভাষা; আরবি ও হাউসা ভাষার পরেই এর অবস্থান। ১৬শ শতকের পর থেকে অরমো ভাষাভাষী লোকেরা ইথিওপীয় উচ্চভূমি থেকে আফ্রিকার দূরদূরান্তে ছড়িয়ে পড়ে। এই বিস্তার সত্ত্বেও ইথিওপিয়ার ভেতরের ও বাইরের অরমোভাষীরা সহজেই একে অপরকে বুঝতে পারেন। ফেডারেল ওয়েবসাইটসমূহের ইন্টারনেট ভাষা হিসেবে ট্রাইগ্রিনিয়ার সাথে অরোমো ভাষাও ব্যবহার করা হয়। ইথিওপিয়া ও কেনিয়ার প্রায় আড়াই কোটি লোকের মাতৃভাষা অরমো ভাষা। ২০শ শতকে এসে আধিপত্য বিস্তারকারী আমহারা জাতির লোকদের কাছে অরমোরা রাজনৈতিক ও সামাজিক নিপীড়নের শিকার হয়। প্রথমে হেইলে সেলাসির শাসনামলে এবং পরবর্তীতে তাকে উৎখাতকারী সমাজতান্ত্রিক শাসনের সময়েও শিক্ষা, গণমাধ্যম এবং জনজীবনে অরমো ভাষার ব্যবহার নিষিদ্ধ করা হয়। তবে বর্তমানে অরমোরা আবার নিজ ভাষায় কথা বলতে পারছেন। অরমোভাষী অঞ্চলগুলিতে স্কুলে শিক্ষার মাধ্যম হিসেবে অরমোর প্রচলন হয়েছে। ইথিওপিয়ার উত্তরাংশ বাদে বাকী এলাকায় অরমো একটি সার্বজনীন ভাষা বা লিংগুয়া ফ্রাংকা। অরমোভাষীর সঠিক সংখ্যা অনির্ণীত। তবে ধারণা করা হয় ইথিওপিয়ার প্রায় অর্ধেক লোকই অরমো, যদিও ভাষাটির কোন সরকারি মর্যাদা নেই। অরমো ভাষাতে পাঁচটি স্বরধ্বনি আছে: /i/, /e/, /a/, /o/, /u/। এগুলি হ্রস্ব বা দীর্ঘ হতে পারে। স্বরের দৈর্ঘ্যর তারতম্য অর্থের পরিবর্তন ঘটাতে পারে। লেখার সময় দীর্ঘস্বরগুলিকে পরপর দুইটি স্বরবর্ণ দিয়ে প্রকাশ করা হয়। যেমন laga "নদী" এবং laagaa "মুখগহ্বরের ছাদ"। অরমো ভাষাতে ২৪টি ব্যঞ্জনধ্বনি আছে। b, d, dh, g, l, m, n, এবং r ধ্বনিগুলির দ্বিত্ব হতে পারে। লেখার সময় দ্বিত্বব্যঞ্জনগুলি পরপর দুইটি ব্যঞ্জন লিখে বোঝানো হয়। যেমন damee "শাখা," কিন্তু dammee "মিষ্টি আলু"। নিকট প্রতিবেশী ভাষা সোমালি ভাষার মত অরমো ভাষার স্থানীয় শব্দেও/p/,/v/, এবং/z/ধ্বনিগুলি নেই। এই ধ্বনিগুলি কেবল বিদেশী কৃতঋণ শব্দে পাওয়া যায়। কন্ঠনালীয় স্পর্শধ্বনি একটি উদ্ধৃতিচিহ্ন বা অ্যাপস্ট্রফি দিয়ে লেখা হয়। অরমো ভাষার বেশির ভাগ ধ্বনিদল উন্মুক্ত, অর্থাৎ এগুলি স্বরধ্বনিতে সমাপ্ত হয়। অরমো ভাষা একটি সুরপ্রধান ভাষা। অন্যান্য সুরপ্রধান ভাষা যেমন চীনা ভাষার চেয়ে এর সুরব্যবস্থা ভিন্ন। অরমোর সুর-স্বরাঘাত ব্যবস্থা মূলত ব্যাকরণ ও অধিবাচনিক পর্যায়ে রূপায়িত। ভিন্ন ভিন্ন সুর দিয়ে ব্যাকরণিক ক্যাটেগরি এবং তথ্য কাঠামো নির্দেশ করা হয়, শব্দের অর্থের পার্থক্য নির্দেশের জন্য সুর ব্যবহার করা হয় না। লিখন পদ্ধতিতে সাধারণত সুরগুলি চিহ্নিত থাকে না। ১৯৭০-এর দশক পর্যন্ত অরমো ভাষা ইথিওপীয় লিপিতে কিংবা লাতিন লিপিতে লেখা হত। ১৯৭৪ থেকে ১৯৯১ সাল পর্যন্ত সামরিক জান্তা ভাষাটি লেখা নিষিদ্ধ ঘোষণা করে। সামরিক শাসনের অবসানের পর ১৯৯১ সালে আবার লাতিন লিপিতে ভাষাটি লেখা শুরু হয়। Laurie Bauer, 2007, The Linguistics Student’s Handbook, Edinburgh Dictionary Reference: Oromo The Free Dictionary: Oromo "The world factbook"। cia.gov। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১২ মে ২০২০।  "Children's books breathe new life into Oromo language"। bbc.co.uk।  "সংরক্ষণাগারভুক্ত অনুলিপি"। ১৯ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০২০।  http://www.moh.gov.et/।  |শিরোনাম= অনুপস্থিত বা খালি (সাহায্য) অরমো ভাষার উপর এথনোলগ রিপোর্ট
সত্যধর্মতীর্থ

সত্যধর্মতীর্থ (আনু: ১৭৪৩ – ১৮৩০), ছিলেন একজন হিন্দু দার্শনিক, পণ্ডিত, ধর্মতত্ত্ববিদ এবং দ্বৈতবেদান্তের আদেশের সাধক। তিনি ১৭৯৭ থেকে ১৮৩০ পর্যন্ত মধ্বাচার্য উত্তরাদি মঠের ২৮তম ধর্মগুরু ছিলেন। সত্যধর্মতীর্থ ১৭৪৩ সালে সাবানুর, হাবেরী জেলা, কর্ণাটকে জন্মগ্রহণ করেন। তাঁর পূর্বাশ্রমের নাম ছিল নবরত্ন পুরুষোত্তমাচার্য। তিনি পণ্ডিতদের নবরত্ন পরিবারের অন্তর্গত, যিনি দেশস্থ মাধব ব্রাহ্মণ পরিবারের অন্তর্গত। তিনি ছিলেন দেওয়ান পূর্ণাইয়ার সমসাময়িক ও গুরু। সত্যধর্মতীর্থের ২৭টি রচনা স্বীকৃত হয়েছে, যার মধ্যে ১০টি হিন্দু দার্শনিকের দ্বৈত ক্রম, বিশেষ করে জয়তীর্থের রচনার উপর ভাষ্য। Sharma 2000, পৃ. 512। Rajaram 2019, পৃ. 447। Raghavan 1975, পৃ. 513। Sharma 2000, পৃ. 653। Rajaram 2019, পৃ. 18। Rajaram 2019, পৃ. 300। Sharma 2000, পৃ. xxvi। Sharma 2000, পৃ. 547। Sharma 2000, পৃ. 457।
টেলিভিশন

টেলিভিশন (সংক্ষেপে টিভি) এমন একটি যন্ত্র যা থেকে একই সঙ্গে ছবি দেখা যায় এবং শব্দও শোনা যায়। টেলিভিশন শব্দটি ইংরেজি থেকে এসেছে, মূলতঃ প্রাচীন গ্রিক শব্দ "τῆλε" (ত্যালে অর্থাৎ "দূর") এবং লাতিন শব্দ "Vision" (ভ়িসিওন্‌, অর্থাৎ "দর্শন") মিলিয়ে তৈরি হয়ে। তাই টেলিভিশনকে বাংলায় কখনও দূরদর্শন যন্ত্র বা সংক্ষেপে দূরদর্শন বলা হয়। গ্রিক শব্দ 'টেলি' অর্থ দূরত্ব, আর ল্যাটিন শব্দ 'ভিশন' অর্থ দেখা। ১৮৬২ সালে তারের মাধ্যমে প্রথম স্থির ছবি পাঠানো সম্ভব হয়। এরপর ১৮৭৩ সালে বিজ্ঞানী মে ও স্মিথ ইলেকট্রনিক সিগনালের মাধ্যমে ছবি পাঠানোর পদ্ধতি আবিষ্কার করেন। ব্রিটিশবিজ্ঞানী জন লগি বেয়ার্ড ১৯২৬ সালে প্রথম টেলিভিশন আবিষ্কার করেন এবং সাদা কালো ছবি দূরে বৈদ্যুতিক সম্প্রচারে পাঠাতে সক্ষম হন। এর পর রুশ বংশোদ্ভুত প্রকৌশলী আইজাক শোয়েনবারগের কৃতিত্বে ১৯৩৬ সালে প্রথম টিভি সম্প্রচার শুরু করে বিবিসি। টেলিভিশন বাণিজ্যিক ভিত্তিতে চালু হয় ১৯৪০ সালে। অতপর ১৯৪৫ সালে যন্ত্রটি পূর্ণতা লাভ করে। দ্বিতীয় বিশ্বযুদ্ধের পর টেলিভিশনের উল্লেখযোগ্য পরিবর্তন সূচিত হয়। গত শতাব্দীর ৫০ এর দশকে টেলিভিশন গনমাধ্যমের ভূমিকায় উঠে আসে। টেলিভিশনের মূল ধারণা হচ্ছে শব্দ ও ছবিকে বেতার তরঙ্গের মাধ্যমে ট্রান্সমিট করা। মূলত তিনটি প্রযুক্তির সমন্বয়ে সৃষ্ট হয় টেলিভিশনের আউটপুট : টিভি ক্যামেরা যার কাজ হচ্ছে শব্দ ও ছবিকে তড়িৎ-চৌম্বকীয় সংকেতে রূপান্তর করা, টিভি ট্রান্সমিটার যার কাজ হচ্ছে এই সংকেতকে বেতার তরঙ্গের মাধ্যমে প্রেরণ করা এবং টিভি সেট (রিসিভার) যার কাজ হচ্ছে এই সংকেত গ্রহণ করে তাকে আগের ছবি ও শব্দে রুপান্তরিত করা। সাধারনত ক্যামেরা দিয়ে তোলা ছবিকে দুইভাগে ভাগ করা যায়: স্থিরচিত্র ও চলচ্চিত্র। স্থিরচিত্রের জন্য সাধারণ ক্যামেরা ও চলচ্চিত্রের জন্য মুভি/ভিডিও ক্যামেরার ব্যবহার হয়। প্রকৃতপক্ষে অনেকগুলো স্থিরচিত্রের সমন্বয়ে সৃষ্টি হয় চলচ্চিত্র। ভিডিও ক্যামেরা দ্রুত গতিতে পরপর অনেকগুলো স্থিরচিত্র (২৪ ছবি/সে) গ্রহণ করে। এই ছবিগুলোকে যখন একই গতিতে পরপর প্রদর্শন করা হয় তখন আমাদের চোখে এগুলো চলচ্চিত্র বলে মনে করে। ফ্রেমে এই দ্রুতগতিতে ছবি পরিবর্তনের কারগরি কৌশলটি আমাদের চোখে ধরা পড়ে না। চলচ্চিত্রকে খুবই ধীর গতিতে দেখলে এইসব স্থিরচিত্রগুলোকে আলাদাভাবে চিহ্নিত করা যায়। অ্যানালগ টিভি ক্যামেরা এইসব ছবির পিক্সেলকে সাধারনত ৫২৫টি লাইনে ভাগ করে লাইন বাই লাইন বেতার তরঙ্গের মাধ্যমে প্রেরণ করে। একইসাথে শব্দ তরঙ্গকে আলাদা সিগনালের মাধ্যমে প্রেরণ করে। ছবি ও শব্দের সিগনাল অ্যান্টেনা/কেবল/স্যাটেলাইটের মাধ্যমে টিভি গ্রহণ করে বিশেষ পদ্ধতিতে আবার ছবি ও শব্দে রুপান্তরিত করে। টেলিভিশন হতে গামা রশ্মি নির্গত হয়। ডিসপ্লে বা প্রদর্শনীর প্রযুক্তির উপর ভিত্তি করে টেলিভিশনকে বিভিন্নভাবে ভাগ করা যায়। যেমন : সিআরটি (CRT), প্লাজমা (Plasma), এলসিডি (LCD), এলইডি (LED) ইত্যাদি। সম্প্রচার থেকে প্রদর্শন পর্যন্ত টেলিভিশনের সম্পূর্ণ পদ্ধতিকে আবার তিনভাগে ভাগ করা যায় : এনালগ টেলিভিশন (সনাতন পদ্ধতি), ডিজিটাল টেলিভিশন (DTV) ও এইচডিটিভি (HDTV)। এনালগ তথা সনাতন টিভি পদ্ধতি অর্থাৎ টিভি ক্যামেরা, ট্রান্সমিটিং সিস্টেম এবং টিভিসেট সবগুলোই কাজ করে এনালগ পদ্ধতিতে। এ ধরনের টিভিতে PAL স্ট্যান্ডার্ড ছবির পিক্সেল হয় মাত্র (720×576) 414,720 এবং ছবির aspect ratio 4 : 3 যার অর্থ স্ক্রীনে ছবির সাইজ ৪ একক প্রশস্ত ও ৩ একক উচ্চতার। অর্থাৎ ২৫ ইঞ্চি ডায়াগোনাল টিভি স্ক্রীনে ২০×১৫ ইঞ্চি হবে।
উজবেক ভাষা

উজবেক ভাষা (O‘zbek, Ўзбек, أۇزبېك এ্যজ়্‌বেক্‌) আলতায়ীয় ভাষাপরিবারের তুর্কীয় শাখার একটি ভাষা। ভাষাটি চাগাতাই তুর্কীয় ভাষা থেকে উৎপত্তি লাভ করেছে। চাগাতাই তুর্কীয় একটি বিলুপ্ত ভাষা, যেটি অতীতে এককালে সমগ্র মধ্য এশিয়ার আন্তর্জাতিক ভাষা ছিল। চাগাতাই শব্দটি চাগাতাই খানাত বা রাজ্য থেকে এসেছে। মঙ্গোল সেনাপতি চেঙ্গিজ খানের দ্বিতীয় সন্তান চাগাতাই খান রাজ্যটি শাসন করতেন। চাগাতাই তুর্কীয় ভাষা আরবি লিপিতে লেখা হত এবং এতে আরবি ও ফার্সি ভাষার প্রভাব পড়েছিল। ১৪শ শতকে সমরকন্দের অধিবাসী তৈমুর লঙ চাগাতাই রাজ্য দখল করেন। তৈমুরের উত্তরসূরীদের পরবর্তীকালে উজবেকরা উচ্ছেদ করে। উজবেকদের একাংশ কাজাখ নামে বিচ্ছিন্ন হয়ে যায়। ১৯১৭ সালে কাজাখ ও উজবেক উভয় দলই সোভিয়েত ইউনিয়নের অংশে পরিণত হয়। সোভিয়েত ইউনিয়নের পতনের পর উজবেকিস্তান ও কাজাখস্তান পৃথক রাষ্ট্রে পরিণত হয়। উজবেক ভাষাকে উত্তর ও দক্ষিণ এই দুইটি প্রধান উপভাষা দলে ভাগ করা যায়। ১৯৮৯ সালে উত্তর উজবেক ভাষাটি উজবেকিস্তান রাষ্ট্রের রাষ্ট্রভাষায় পরিণত হয়। সেখানে প্রায় ১ কোটি ৬৫ লক্ষ লোক এই ভাষায় কথা বলেন। বর্তমানে ভাষাটি গণমাধ্যম, শিক্ষা, বিনোদন, ব্যবসা ও প্রশাসনে ব্যবহার করা হচ্ছে। উজবেকিস্তানের অর্ধেকেরও বেশি সংবাদপত্র উজবেক ভাষায় প্রকাশিত হয়। প্রাথমিক থেকে মাধ্যমিক-পরবর্তী স্তরের জন্য উজবেক ভাষা শিক্ষার মাধ্যম হিসেবে ব্যবহৃত। উজবেকিস্তান ছাড়াও এটি মধ্য এশিয়ার অন্যান্য দেশে এবং উত্তর আমেরিকা, অস্ট্রেলিয়া, ও ইউরোপের কিছু প্রবাসী সংখ্যালঘু সম্প্রদায়ে প্রচলিত। দক্ষিণী উজবেক ভাষায় আফগানিস্তানের প্রায় ১৫ লক্ষ লোক কথা বলেন। এদের সাক্ষরতার হার কম। দক্ষিণী উজবেক ভাষা পাকিস্তান ও তুরস্কেও প্রচলিত। এথ্‌নোলগে উজবেক (১৮তম সংস্করণ, ২০১৫) এথ্‌নোলগে উত্তর (১৮তম সংস্করণ, ২০১৫) এথ্‌নোলগে দক্ষিণ (১৮তম সংস্করণ, ২০১৫) Scott Newton (২০ নভেম্বর ২০১৪)। Law and the Making of the Soviet World: The Red Demiurge। Routledge। পৃষ্ঠা 232–। আইএসবিএন 978-1-317-92978-9।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Uzbek"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  টেমপ্লেট:চীনের ভাষা
মানোয়েল আলেনকার দো মোন্তে

মানোয়েল আলেনকার দো মোন্তে (পর্তুগিজ: Alencar, ব্রাজিলীয় পর্তুগিজ: [ˌale͡ɪŋkˈar]; ৬ সেপ্টেম্বর ১৮৯২ – অজানা; আলেনকার নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকানো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন। আলেনকার ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন। আলেনকার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন। মানোয়েল আলেনকার দো মোন্তে ১৮৯২ সালের ৬ই সেপ্টেম্বর তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। RSSSF (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  "Brazil - Squad" [ব্রাজিল - দল]। worldfootball.net (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  ট্রান্সফারমার্কেটে মানোয়েল আলেনকার দো মোন্তে (ইংরেজি) ওয়ার্ল্ডফুটবল.নেটে মানোয়েল আলেনকার দো মোন্তে (ইংরেজি) ন্যাশনাল-ফুটবল-টিমস.কমে মানোয়েল আলেনকার দো মোন্তে (ইংরেজি)
ভি স্পোর্ট গলফ

ভি স্পোর্ট গল্ফ হল একটি প্যান-নর্ডিক টেলিভিশন চ্যানেল যা গলফ টুর্নামেন্ট এবং গলফ-সম্পর্কিত অনুষ্ঠান সম্প্রচারের জন্য নিবেদিত। ইউএস পিজিএ ট্যুর, পিজিএ ইউরোপিয়ান ট্যুর, ইউরোপিয়ান চ্যালেঞ্জ ট্যুর, ইউরোপিয়ান সিনিয়র ট্যুর, স্ক্যান্ডিনেভিয়ান মাস্টার্স, রাইডার কাপ, ওয়ার্ল্ড গলফ চ্যাম্পিয়নশিপ, সেভ ট্রফি, অস্ট্রেলিয়ান ট্যুর এবং সাউদার্ন আফ্রিকা ট্যুর, সানশাইন ট্যুরের মতো গলফ টুর্নামেন্টের লাইভ সম্প্রচারের জন্য এমটিজি অনেক রাইটস অর্জন করার পর ২০০৭ এর জানুয়ারিতে চ্যানেলটি চালু করা হয়। ভায়্যাস্যাট স্পোর্ট ২৪-এর জন্য যে স্থানটি ব্যবহার করা হতো তা ভায়াস্যাট গলফ নিয়ে নেয়। ভায়াস্যাট স্পোর্ট ১ এবং স্পোর্টএন-এ সম্প্রচারিত গল্ফ টুর্নামেন্টগুলি ভায়াস্যাট গল্ফে স্থানান্তরিত করা হয়েছে। ২০২০ সালে, চ্যানেলটির নতুন নামকরণ করা হয় ভি স্পোর্ট গল্ফ। "MTG EXTENDS AND ACQUIRES GOLF RIGHTS AND LAUNCHES DEDICATED GOLF CHANNEL"। Cision Wire। ২০০৬-১২-২০। সংগ্রহের তারিখ ২০০৮-১০-২৯।  ভায়াস্যাট গলফ (নরওয়েজীয় ভাষায়) ভায়াস্যাট গলফ (সুইডীয় ভাষায়)
ইন্টার টিভি

ইন্টার টিভি হল সম্পূর্ণরূপে ইতালীয় পেশাদার ফুটবল ক্লাব ইন্টার ভিত্তিক একটি সাবস্ক্রিপশন চ্যানেল। এটির সদর দফতর অ্যাপিয়ানো জেন্টিলে ইন্টারের প্রশিক্ষণ কেন্দ্রে অবস্থিত। চ্যানেলটি আন্তঃভক্তদের খেলোয়াড় এবং কর্মীদের সাথে একচেটিয়া সাক্ষাৎকার, সমস্ত সেরি এ, কোপা ইতালিয়া, এবং চ্যাম্পিয়ন্স লিগ / ইউরোপা লিগ গেমের পুনঃসম্প্রচার সহ সম্পূর্ণ ম্যাচ, ভিনটেজ ম্যাচ, ফুটবলের খবর এবং অন্যান্য বিষয়ভিত্তিক প্রোগ্রাম সম্প্রচার করে। এটি প্রথম ২০ সেপ্টেম্বর ২০০০ তারিখে ইন্টার চ্যানেল হিসেবে সম্প্রচারিত হয়, বর্তমান নামটি ২৮ সেপ্টেম্বর ২০১৭ এ গৃহীত হয়। রবার্তো স্কারপিনি লেটিজিয়া গ্যালুচি আলবার্তো সান্তি আম্বার্তো ক্যাবেলা ইলারিয়া অ্যালেসো ফেদেরিকা মিগলিয়াভাকা এভারিস্টো বেকালোসি মারিও করসো ইন্টার চ্যানেল লোগো (২০১৪-২০১৭) "Inter.it"। FC Internazionale - Inter Milan। সংগ্রহের তারিখ ৬ অক্টোবর ২০১৮।  ইন্টার টিভি (অফিসিয়াল ওয়েবসাইট) ইউটিউবে ইন্টার টিভি টেমপ্লেট:Inter Milan
ওআরএফ স্পোর্ট +

ওআরএফ স্পোর্ট + হল একটি অস্ট্রীয় ক্রীড়া চ্যানেল যা পাবলিক সার্ভিস ব্রডকাস্টার, ওআরএফ এর মালিকানাধীন। চ্যানেলটি স্যাটেলাইট অ্যাস্ট্রা ১কেআর এর মাধ্যমে ১৯.২°পূর্ব, ক্যাবল এবং ডিভিবি-টি, অস্ট্রিয়া এবং ইউরোপের কিছু অংশে উপলব্ধ। ১ মে ২০০৬-এ ওআরএফ স্পোর্ট প্লাস চালু হওয়ার আগে, মে ২০০০ থেকে ওআরএফ স্পোর্ট প্লাস চালু হওয়ার আগ পর্যন্ত টিডাব্লিউ১ স্পোর্টস প্রোগ্রাম সম্প্রচার করতো। ২২ অক্টোবর ২০০৭-এ শুধুমাত্র অস্ট্রিয়ার রাজধানীতে ওআরএফ স্পোর্ট প্লাস ডিভিবি-টি -তে উপলব্ধ করা হয়েছিল। সেই তারিখ থেকে, টিডাব্লিউ১ শুধুমাত্র ক্যাবল এবং স্যাটেলাইটে উপলব্ধ ছিল। ওআরএফ স্পোর্ট + বিভিন্ন ধরনের খেলাধুলার প্রোগ্রাম দেখায় যার মধ্যে রয়েছে; ফর্মুলা ই, আমেরিকান ফুটবল, আইস হকি, ফুটবল, হকি, ব্যাডমিন্টন, টেনিস, টেবিল টেনিস, ভলিবল, টিম হ্যান্ডবল, সাঁতার, এবং জাতীয় গলফ চ্যাম্পিয়নশিপ। ১ মে ২০০৬ - ২৬ অক্টোবর ২০১১ ২৬ অক্টোবর ২০১১ - বর্তমান ২৬ অক্টোবর ২০১৪ - বর্তমান ওআরএফ স্পোর্ট ওআরএফ স্পোর্ট প্লাস টিভি তালিকা[স্থায়ীভাবে অকার্যকর সংযোগ]
ট্রেস স্পোর্ট স্টার্স

ট্রেস স্পোর্টস বা ট্রেস স্পোর্ট স্টার্স হল ক্রীড়া তারকাদের জীবন সম্পর্কিত একটি বৈশ্বিক বিনোদনমূলক টেলিভিশন চ্যানেল। চ্যানেলটি বিংগে নেটওয়ার্কের মতো স্ট্রিমিং প্ল্যাটফর্মে দেখা যেতে পারে। "Programs Archive"। Trace Sport-Stars (ইংরেজি ভাষায়)। ২০১৮-০৫-২৭ তারিখে মূল থেকে আর্কাইভ করা। সংগ্রহের তারিখ ২০১৯-০১-০১।  "#TRACE Sport Stars"। BINGE Networks (ইংরেজি ভাষায়)। ২০২২-০৯-০৫ তারিখে মূল থেকে আর্কাইভ করা। সংগ্রহের তারিখ ২০২২-০৯-০৫।  Articles, KHTS (২০২২-০৯-০৯)। "It's Time To Binge On Binge Networks!"। Hometown Station | KHTS FM 98.1 & AM 1220 (ইংরেজি ভাষায়)। সংগ্রহের তারিখ ২০২২-০৯-০৯।  দাপ্তরিক ওয়েবসাইট
হাঙ্গেরি

হাঙ্গেরি (হাঙ্গেরীয় ভাষায়: Magyarország মজরোর্সাগ্‌ আ-ধ্ব-ব: [ˈmɒɟɒrorsaːg]) বা হাঙ্গেরীয় প্রজাতন্ত্র (Magyar Köztársaság মজর্‌ ক্যোস্তার্শশাগ্‌) মধ্য ইউরোপের একটি স্থলবেষ্টিত প্রজাতান্ত্রিক রাষ্ট্র। হাঙ্গেরির অধিকাংশ এলাকা দানিউব উপত্যকা তথা হাঙ্গেরীয় সমভূমিতে অবস্থিত। এই সমতলভূমির ভেতর দিয়ে দানিউব নদী প্রবাহিত হয়েছে। হাঙ্গেরির রাজধানী ও বৃহত্তম শহর বুদাপেস্ট দানিউব নদীর উভয় তীরে অবস্থিত। শহরটি পূর্ব মধ্য ইউরোপের সাংস্কৃতিক ও বাণিজ্যিক কেন্দ্র। হাঙ্গেরির বর্তমান সীমানা প্রথম বিশ্বযুদ্ধের পর ত্রিয়াননের চুক্তিতে ১৯২০ সালে নির্ধারিত হয়। হাঙ্গেরির জনগণ নিজেদেরকে "মজর" (Magyar) নামে ডাকে। মজরেরা ছিল এশিয়া থেকে আগত যাযাবর গোষ্ঠী। ৯ম শতাব্দীর শেষভাগে আরপাদের নেতৃত্বে মজরেরা দানিউব ও তিসা নদীর মধ্যবর্তী সমভূমি জয় করে, যা বর্তমান হাঙ্গেরীয় সমভূমির মধ্যভাগ। ১১শ শতকের শুরুর দিকেই মজরেরা রাজনৈতিকভাবে সংঘবদ্ধ হয় এবং খ্রিস্টধর্মে ধর্মান্তরিত হয়। হাঙ্গেরির প্রথম রাজা ছিলেন প্রথম স্টিফেন (১০০০ খ্রিষ্টাব্দ)। ১০৮৩ সালে তাকে সাধু ঘোষণা করা হয়। ১৪শ শতকে বিদেশী শাসকেরা হাঙ্গেরি জয় করে। ১৪শ ও ১৫শ শতক ধরে বিভিন্ন ইউরোপীয় রাজবংশ হাঙ্গেরি শাসন করে। এরপর ১৬শ ও ১৭শ শতকে দেশটির অধিকাংশ ছিল উসমানীয় সাম্রাজ্যের দখলে। এসময় দেশটির পশ্চিমের কিয়দংশ অস্ট্রিয়ার হাব্‌সবুর্গ রাজবংশ নিয়ন্ত্রণ করত। ১৭শ শতকের শেষভাগে এসে হাব্‌সবুর্গেরা প্রায় সমস্ত হাঙ্গেরি দখলে নিতে সক্ষম হয়। হাঙ্গেরীয়রা ১৮৪৮ সালে হাব্‌সবুর্গদের বিরুদ্ধে বিদ্রোহ ঘোষণা করে, কিন্তু তা দমন করা হয়। ১৮৬৭ সালে দুই পক্ষ সন্ধিচুক্তির মাধ্যমে একটি দ্বৈত সাম্রাজ্য গঠন করে, যার নাম দেয়া হয় অস্ট্রো-হাঙ্গেরীয় সাম্রাজ্য। প্রথম বিশ্বযুদ্ধের (১৯১৪-১৯১৮) পর অস্ট্রো-হাঙ্গেরীয় সাম্রাজ্য বিলীন হয়ে যায় এবং হাঙ্গেরি পূর্ণ স্বাধীনতা লাভ করে। দ্বিতীয় বিশ্বযুদ্ধের পর হাঙ্গেরিতে সাম্যবাদী সরকার ক্ষমতা দখল করে এবং দেশটি সোভিয়েত-অনুগত দেশগুলির কাতারে যোগ দেয়। ১৯৯০ সালের নির্বাচনের পর একটি অ-সাম্যবাদী সরকার ক্ষমতায় আসে। দেশটিতে ৬৫ লাখ ১১ হাজার হেক্টর জমিতে চাষাবাদ করা হয়। কৃষিপণ্যের মধ্যে আছে: গম, রাই, যব, ভুট্টা, আলু, সূর্যমুখী বীজ প্রভৃতি। ১৬ লাখ ৭০ হাজার হেক্টর এলাকা জুড়ে বনাঞ্চল রয়েছে। বছরে গড়ে প্রায় ৩৮,৯৭৬ টন মাছ আহরণ করা হয়। হাঙ্গেরি মোটামুটি সমৃদ্ধ দেশ। শিল্পসমূহের মধ্যে আছে লৌহ ও ইস্পাত শিল্প, সিমেন্ট কারখানা, সার কারখানা, চিনি শিল্প, রাসানিক শিল্প, চামড়া শিল্প প্রভৃতি। দেশের অর্থনৈতিক অবস্থা বৈদেশিক বাণিজ্যের উপর নির্ভরশীল। হাঙ্গেরিতে তেল ও গ্যাস ছাড়া অন্যান্য খনিজ দ্রব্যের মধ্য আছে কয়লা, লিগনাইট, বক্সাইট প্রভৃতি। Hungarian Central Statistical Office Retrieved 2007-05-23 IMF report retrieved 2007-06-18 প্রাতিষ্ঠানিক ওয়েবসাইট ও পার্লামেন্ট রাষ্ট্রপ্রধান ও মন্ত্রী পরিষদ হাঙ্গেরীর ইতিহাস হাঙ্গেরী ভ্রমণ গাইড
ইয়োরুবা ভাষা

ইয়োরুবা ভাষা (ইউএস: /ˈjɒrəbə/ YORR-əb-ə, ইউকে: /ˈjɒrʊbə/ YORR-uub-ə; Yor. Èdè Yorùbá, আধ্বব: [jōrùbá]; Ajami: عِدعِ يوْرُبا) কোনও একক ভাষা নয়। ইয়োরুবা নামটি দিয়ে ভৌগলিকভাবে ধারাবাহিকভাবে সংযুক্ত অনেকগুলি উপভাষার একটি দলকে (a continuum of dialects) বোঝায়, যে দলের উপভাষাগুলির মধ্যে পারস্পরিক বোধগম্যতার হেরফের হতে পারে। ইয়োরুবাকে তিনটি প্রধান ভৌগোলিক উপভাষা অঞ্চলে ভাগ করা যায়, যেগুলির মধ্যে ব্যাকরণ বা শব্দভাণ্ডারের পার্থক্যের চেয়ে উচ্চারণের পার্থক্যই বেশি লক্ষনীয়। এগুলি হল উত্তর-পশ্চিম ইয়োরুবা, দক্ষিণ-পূর্ব ইয়োরুবা এবং কেন্দ্রীয় ইয়োরুবা। নাইজেরিয়াতে প্রায় ১ কোটি ৮৮ লক্ষ লোকের মাতৃভাষা ইয়োরুবা। এছাড়াও এটি বেনিন, টোগো, যুক্তরাজ্য, ও যুক্তরাষ্ট্রে প্রচলিত। সব মিলিয়ে বিশ্বে ইয়োরুবা মাতৃভাষীর সংখ্যা প্রায় ২ কোটি। এর বাইরেও আরও প্রায় ২০ লক্ষ লোক দ্বিতীয় ভাষা হিসেবে এই ভাষায় কথা বলেন। ১৭শ, ১৮শ ও ১৯শ শতকের দাস বাণিজ্যের ফলে ভাষাটি কিউবাতে (যেখানে একে লুকুমি নামে ডাকা হয়) এবং ব্রাজিলে (নাগো নামে) এসে পৌঁছে। নাগো ও লুকুমি আজও ধর্মীয় আচার অনুষ্ঠানে ব্যবহৃত হয়। নাইজেরিয়ার সরকারি ভাষা ইংরেজি হলেও ইয়োরুবা, ইগবো ও হাউসা ভাষা তিনটি কার্যত আধা-সরকারি ভাষা হিসেবে দেশটির ৪০০টিরও বেশি ভাষার লোকদের ভাব আদানপ্রদানের ভাষা হিসেবে ব্যবহৃত হয়। ইয়োরুবা ভাষাভাষীরা মূলতঃ নাইজেরিয়ার দক্ষিণ-পশ্চিম অংশে বসবাস করেন। সেখানে সরকারি ভাষা না হলেও ইয়োরুবা ভাষা প্রশাসনে, মুদ্রণ ও ইলেকট্রনিক মাধ্যমে, শিক্ষার সব স্তরে, সাহিত্যে ও চলচ্চিত্রে ব্যবহৃত হয়। "Yoruba"। Merriam-Webster। সংগ্রহের তারিখ ৮ ডিসেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Laurie Bauer, 2007, The Linguistics Student's Handbook, Edinburgh
লাও ভাষা

লাও ভাষা (লাও: ພາສາລາວ ফাসা লাউ, আ-ধ্ব-ব: [pʰáːsǎː láːw]) একটি তাই-কাদাই ভাষা যাতে লাওসের প্রায় ৩০ লক্ষ লোক কথা বলেন। এটি থাই ভাষার সাথে ঘনিষ্ঠভাবে সম্পর্কিত। লাও ভাষাভাষীরা থাইল্যান্ডের সংস্কৃতির প্রভাবের অধীনে অবস্থিত বলে প্রতিবেশী থাইদের কথ্য ভাষা বুঝতে পারেন। কিন্তু থাইভাষীরা লাও সংস্কৃতির প্রভাবমুক্ত বলে তারা সাধারণত লাও বুঝতে পারেন না। লাও ভাষা লাওসের সরকারী ভাষা। এছাড়াও এটি ক্যাম্বোডিয়া, কানাডা, অস্ট্রেলিয়া, ফ্রান্স, থাইল্যান্ড এবং মার্কিন যুক্তরাষ্ট্রে প্রচলিত। সব মিলিয়ে প্রায় ৫৩ লক্ষ লোক লাও ভাষাতে কথা বলেন। লাও ভাষা লাও লিপিতে লেখা হয়। লিপিটি ১৬শ শতক থেকে প্রচলিত। লাও ভাষার কোন প্রতিষ্ঠিত প্রমিত রূপ নেই। ভাষাটির পাঁচটি আঞ্চলিক উপভাষা আছে। ভিয়েনতিয়েন লাও ভাষা উত্তর লাও ভাষা উত্তর-পূর্ব লাও ভাষা কেন্দ্রীয় লাও ভাষা দক্ষিণ লাও ভাষা লাওসের রাজধানী ভিয়েনতিয়েনে (উইয়াংচান) প্রচলিত ভিয়েনতিয়েন লাও উপভাষাটি দেশের প্রায় সবাই বুঝতে পারেন। লাও ভাষার লিখিত রূপটি ভিয়েনতিয়েনের উপভাষার উপর ভিত্তি করে নির্মিত।
স্লোভাকিয়া

স্লোভাকিয়া মধ্য ইউরোপের একটি স্থলবেষ্টিত প্রজাতান্ত্রিক রাষ্ট্র। স্লোভাকিয়ার উত্তর-পশ্চিমে চেক প্রজাতন্ত্র, উত্তরে পোল্যান্ড, পূর্বে ইউক্রেন, দক্ষিণে হাঙ্গেরি এবং দক্ষিণ-পশ্চিমে অস্ট্রিয়া। এর রাজধানী ও বৃহত্তম শহর ব্রাতিস্লাভা। দেশটির জনসংখ্যা পঞ্চাশ লাখ। ১০ম শতাব্দী থেকে ১৯১৮ সাল পর্যন্ত স্লোভাকিয়া হাঙ্গেরির অংশ ছিল। ১৯১৮ সালে এটি চেক অঞ্চল বোহেমিয়া ও মোরাভিয়ার সাথে মিলিত হয়ে ও সাইলেসিয়ার একটি ক্ষুদ্র অংশ সাথে নিয়ে চেকোস্লোভাকিয়া গঠন করে। ১৯৩৯ সালে দ্বিতীয় বিশ্বযুদ্ধ শুরুর কিছুদিন আগে জার্মান স্বৈরশাসক আডল্‌ফ হিটলারের চাপে দেশটি স্বাধীনতা ঘোষণা করে, কিন্তু ১৯৪৫ সালে আবার এটি চেকোস্লোভাকিয়ার সাথে মিলিত হয়। ১৯৪৮ থেকে ১৯৮৯ সাল পর্যন্ত চেকোস্লোভাকিয়ার ক্ষমতায় ছিল সোভিয়েত-ধাঁচের সাম্যবাদী সরকার। ১৯৯৩ সালে দেশটি চেক প্রজাতন্ত্র ও স্লোভাকিয়ায় বিভক্ত হয়ে যায়। স্লোভাকিয়ার রাজনীতি একটি সংসদীয় প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা আইনসভার উপর ন্যস্ত। বিচার বিভাগ নির্বাহী বিভাগ ও আইনসভা হতে স্বাধীন।রবার্ট ফিকো ২০০৬ সাল থেকে বর্তমান পর্যন্ত দেশটির প্রধানমন্ত্রী। দেশটির আয়তন ঊনপঞ্চাশ হাজার চৌত্রিশ বর্গকিলোমাটার।এবং দেশটি স্হলবিশিষ্ট যার মানে কোনো বড় জলাভূমি বা সমুদ্রসীমা নেই। এর অর্থনীতি অবস্থা পর্যটনের ওপরে নির্ভরশীল।আরো বিভিন্ন শিল্পকারখানা সামগ্রী রপ্তানি প্রধান আয়।
সেবুয়ানো ভাষা

সেবুয়ানো ভাষা যা ভাষাভাষী মানুষের কাছে সাধারণ ভাবে বিনিসায়া নামে পরিচিত। এটি ফিলিপাইনের প্রায় এক কোটির অধিক মানুষের প্রধান ভাষা। এটি একটি অস্ট্রোনেশীয় ভাষা যা দক্ষিণ ফিলিপাইন, তথা কেন্দ্রীয় ভিসায়াসে, পূর্ব ভিসায়াসের পশ্চিমাংশে এবং মিন্দানাও এর সংখ্যাগরিষ্ঠ মানুষের মাঝে প্রচলিত। এটি মূলত সেবুয়ানো গোষ্ঠীর ভাষা। ফিলিপাইনে ফিলিপিনো ভাষার সর্বাধিক সংখ্যক ভাষাভাষী জনসংখ্যা রয়েছে, তবে ১৯৮০ এর দশক অবধি ফিলিপাইনে সবচেয়ে বেশি ভাষা-ভাষী জনসংখ্যা ছিল সেবুয়ানো ভাষার। এটি এখন পর্যন্ত ভিসায়ন ভাষাগুলির মধ্যে সর্বাধিক বিস্তৃত। ভাষা প্রবেশদ্বার "Definition of Cebuan"। www.merriam-webster.com (ইংরেজি ভাষায়)। সংগ্রহের তারিখ ৭ মে ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Commission on the Filipino Language, the official regulating body of Philippine languages, spells the name of the language as Sebwano. "Definition of Cebuano"। www.merriam-webster.com (ইংরেজি ভাষায়)। সংগ্রহের তারিখ ২০১৮-০৯-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Definition of Cebu"। www.merriam-webster.com (ইংরেজি ভাষায়)। সংগ্রহের তারিখ ২০১৮-০৯-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cebu (province)"। TheFreeDictionary.com। সংগ্রহের তারিখ ২০১৮-০৯-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Philippine Statistics Authority 2014, পৃ. 29–34। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Cebuano"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "সংরক্ষণাগারভুক্ত অনুলিপি"। ১৭ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৯।  "Cebuano"। Ethnologue (ইংরেজি ভাষায়)। সংগ্রহের তারিখ ২০১৮-০৯-০৬।  Ammon, Ulrich; Dittmar, Norbert (২০০৬)। Sociolinguistics: An International Handbook of the Science of Language and Society (ইংরেজি ভাষায়)। Walter de Gruyter। পৃষ্ঠা 2018। আইএসবিএন 9783110184181।  উইকিপিডিয়া মুক্ত বিশ্বকোষ-এর সেবুয়ানো ভাষা সংস্করণ উইকিভ্রমণে Cebuano সম্পর্কিত a phrasebook রয়েছে। Bansa.org Cebuano Dictionary Cebuano Dictionary Cebuano English Searchable Dictionary John U. Wolff, A Dictionary of Cebuano Visayan: Volume I, Volume II, searchable interface, Downloadable text at Project Gutenberg Ang Dila Natong Bisaya Lagda Sa Espeling Rules of Spelling (Cebuano) Language Links.org - Philippine Languages to the world - Cebuano Lessons ওয়েব্যাক মেশিনে আর্কাইভকৃত ১০ এপ্রিল ২০০৮ তারিখে Language Links.org - Philippine Languages to the World Online E-book of Spanish-Cebuano Dictionary, published in 1898 by Fr. Felix Guillén Cebuano dictionary